മമത ഇടപെട്ടു, ഈസ്റ്റ് ബംഗാള് ഐ എസ് എല്ലില് കളിക്കും അങ്ങനെ നീണ്ട കാലത്തെ ആശങ്കയ്ക്ക് ശേഷം ഈസ്റ്റ് ബംഗാള് ഐ എസ് എല് കളിക്കും എന് ഉറപ്പായി. ഈസ്റ്റ് ബംഗാള് മാനേജ്മെന്റും സ്പോണ്സര്മാരായ ശ്രീ സിമന്റും തമ്മിലുള്ള പ്രശ്നങ്ങള്ക്ക് താല്ക്കാലിക പരിഹാരമായിരിക്കുകയാണ്. ബംഗാള് മുഖ്യമന്ത്രി മമത ബാനര്ജി ഇടപെട്ടാണ് മാനേജ്മെന്റും സ്പോണ്സര്മാരും തമ്മിലുള്ള പ്രശ്നം പരിഹരിച്ചത്. സ്പോണ്സര് മുന്നോട്ടു വെച്ച കരാറില് തല്ക്കാലം ഒപ്പുവെക്കാന് ഈസ്റ്റ് ബംഗാള് മാനേജ്മെന്റ് അംഗീകരിച്ചു. ഈ വരുന്ന വര്ഷം കഴിഞ്ഞാല് പുതിയ സ്പോണ്സരെ കണ്ടെത്തുക ആകും ഈസ്റ്റ് ബംഗാള് മാനേജ്മെന്റിന്റെ ലക്ഷ്യം. ശ്രീ സിമന്റ് മുന്നോട്ട് വെക്കുന്ന പല കാര്യങ്ങളും ക്ലബിന്റെ തത്വങ്ങള്ക്കു വിരുദ്ധമാണെന്ന് പറഞ്ഞായിരുന്നു മാനേജ്മെന്റ് എതിര്ത്തിരുന്നത്. മാനേജ്മെന്റിനെതിരെ ആരാധകര് വലിയ പ്രതിഷേധം ഉയര്ത്തിയിരുന്നു. ഈസ്റ്റ് ബംഗാള് ഐ എസ് എല്ലിലും കൊല്ക്കത്ത ഫുള് ഫുട്ബോള് ലീഗിലും കളിക്കുന്നത് ഈ പ്രശ്നങ്ങള് കാരണം അനിശ്ചിതത്വത്തില് ആവുകയും ചെയ്തിരുന്നു. പ്രശ്നങ്ങള് പരിഹരിച്ചതോടെ എത്രയും പെട്ടെന്ന് ടീം ഒരുക്കക ആകും ഈസ്റ്റ് ബംഗാളിന്റെ ലക്ഷ്യം.